CELEX: 22021D0036
Language: sl
Date: 2020-12-16 00:00:00
Title: Sklep št. 3/2020 Odbora Skupnost-Švica za kopenski promet z dne 16. decembra 2020 o sistemu zaračunavanja pristojbin za vozila, ki se uporablja v Švici od 1. julija 2021 [2021/36]

18.1.2021   
               
               
                  SL
               
               
                  Uradni list Evropske unije
               
               
                  L 15/48
               
            
         SKLEP št. 3/2020 ODBORA SKUPNOST-ŠVICA ZA KOPENSKI PROMET
         z dne 16. decembra 2020
         o sistemu zaračunavanja pristojbin za vozila, ki se uporablja v Švici od 1. julija 2021 [2021/36]
         ODBOR SKUPNOST-ŠVICA ZA KOPENSKI PROMET JE –
         ob upoštevanju Sporazuma med Evropsko skupnostjo in Švicarsko konfederacijo o cestnem in železniškem prevozu blaga in potnikov (1) (v nadaljnjem besedilu: Sporazum) ter zlasti člena 40(6) in člena 52(4) Sporazuma,
         ob upoštevanju naslednjega:
         
                     (1)
                  
                  
                     V skladu s členom 40 Sporazuma Švica od 1. januarja 2001 zaračunava nediskriminatorno pristojbino za vozila za stroške, ki jih povzročijo (pristojbina za promet težkih vozil, vezana na obseg uporabe). Ta pristojbina se razlikuje glede na tri kategorije emisijskih standardov (razredi EURO).
                  
               
                     (2)
                  
                  
                     V ta namen Sporazum v členu 40(2) in (4) določa ponderirano povprečje pristojbin, najvišjo pristojbino za kategorijo vozil, ki najbolj onesnažujejo, ter največjo razliko med pristojbinami posameznih kategorij.
                  
               
                     (3)
                  
                  
                     V skladu s členom 40(6) Sporazuma Odbor Skupnost-Švica za kopenski promet določi tehtano povprečje na podlagi preverjanj, ki se opravijo vsaki dve leti, da se lahko upoštevajo trendi v strukturi voznega parka v Švici in spremembe standardov EURO. Glede na posodobitev voznega parka v Švici, kar pomeni, da vedno več vozil izpolnjuje najnovejše standarde EURO, je treba porazdelitev kategorij standardov EURO prilagoditi tako, da najmanj onesnažujoči razred emisij EURO VI ostane v kategoriji najnižjih pristojbin, medtem ko se emisijska razreda EURO IV in V umestita v kategorijo najvišjih pristojbin.
                  
               
                     (4)
                  
                  
                     Iz istih razlogov je treba tudi črtati znižanje pristojbine za 10 % glede na raven njihove kategorije pristojbine iz Sklepa št. 1/2011 Odbora Skupnost-Švica za kopenski promet (2), ki velja za vozila iz emisijskih razredov EURO II in EURO III, ki so bila naknadno opremljena s homologiranim sistemom za filtriranje delcev –
                  
               SKLENIL:
         
            Člen 1
            Pristojbina za promet težkih vozil, vezana na obseg uporabe, za natovorjeno vozilo, katerega dejanska skupna teža ne presega 40 ton in ki prevozi 300 km, znaša:
            
                        —
                     
                     
                        372,00 švicarskih frankov za kategorijo pristojbine 1,
                     
                  
                        —
                     
                     
                        322,80 švicarskih frankov za kategorijo pristojbine 2,
                     
                  
                        —
                     
                     
                        273,60 švicarskih frankov za kategorijo pristojbine 3.
                     
                  
         
            Člen 2
            Kategorija pristojbine 1 se uporablja za vsa vozila, ki so bila vključena v promet pred začetkom veljavnosti standarda EURO VI.
            Kategorija pristojbine 3 se uporablja za vozila iz emisijskega razreda EURO VI.
         
         
            Člen 3
            Sklep št. 1/2011 se razveljavi.
         
         
            Člen 4
            Ta sklep začne veljati 1. julija 2021.
         
         
            V Bernu, 16. decembra 2020
            
               
                  Za Švicarsko konfederacijo
               
               
                  Predsednik
               
               Peter FÜGLISTALER
            
            
               
                  Za Evropsko unijo
               
               
                  Vodja delegacije Evropske unije
               
               Elisabeth WERNER
            
         
         
            (1)  UL L 114, 30.4.2002, str. 91.
         
            (2)  Sklep št. 1/2011 Odbora Skupnost-Švica za notranji promet z dne 10. junija 2011 o znižanju pristojbine za promet težkih tovornih vozil v zvezi z dajatvami za vozila emisijskih razredov EURO II in III s homologiranim sistemom za zmanjševanje emisij delcev (UL L 193, 23.7.2011, str. 52).